laion/Wikipedia-Exotic huggingface dataset:
উমায়ম্মা রানী

"অস্বতী থিরুনাল" উমায়াম্মা, রানী উমায়াম্মা বা রানী আশুরে (অস্বতী) (মৃত্যু ১৯৬৮), ছিলেন দক্ষিণ ভারতের ভেনাদ বা ভেনাতুর অঞ্চলের রাজকীয় রানী। তার শাসনকাল ছিল ১৬৭৭ থেকে ১৬৮৪ সাল। তার ছোট ভাগ্নে (তার বড় বোন ঊর্ধ্বতন রানী মাকায়রাম থিরুনালের ছেলে) ছিলেন রবি বর্মা। তিনি ঊর্ধ্বতন রানী মাকাইরাম থিরুনালের অধীনে আটিঙ্গালের কনিষ্ঠ রানী ছিলেন এবং পরবর্তীকালে তিনি আটিঙ্গালের প্রধান রানী হিসাবে নিযুক্ত হয়েছিলেন। রবিবর্মা ত্রিপ্পাপুরের রাজা হিসেবে শাসন করার সময় (১৬৮৪-১৭১৮), উমায়াম্মা তার স্বরূপমের উপর সার্বভৌম ক্ষমতা বজায় রেখেছিলেন। তিনি কেরালায় ইংরেজ এবং ডাচ ফ্যাক্টরদের সাথে স্বাধীনভাবে আলোচনা করতে সক্ষম ছিলেন। ইংরেজ ইস্ট ইন্ডিয়া কোম্পানি ১৬৮৮ সালে উমায়াম্মার কাছ থেকে ভিলিনজাম (ব্রিনজহন) এবং রুটেরা (ভালিয়াথুরা বা ভেট্টুর) কারখানার অঞ্চলগুলির অধিকার গ্রহন করে। ১৬৯৪ সালে রানীর কাছ থেকে আনজেঙ্গোতে একটি দুর্গ নির্মাণের অনুমতি নেওয়া হয়েছিল। উমায়াম্মা আটিঙ্গালের নিকটবর্তী এডাভাতে ডেনিসীয়দের সাথে একটি চুক্তিও সম্পন্ন করেন। ইতিহাসবিদ কেভিকে আইয়ারের মতে, রানী উমায়াম্মা তার রাজনৈতিক চিন্তাধারা ও সুবুদ্ধির মাধ্যমে রাজ্যের এক জোড়ালো প্রশাসনিক ভিত্তি তৈরি করতে সক্ষম হয়েছিলেন যার উপর তার নাতি মার্থান্ডা ভার্মা আধুনিক ত্রাভাঙ্কোরের শক্তিশালী রাজ্য নির্মাণ করেছিলেন। ডাচ কমান্ডার হেনরিক ভ্যান রিডে (যিনি ১৬৭৭ সালে উমায়াম্মার সাথে দেখা করেছিলেন) তিনি ১৬৯৪ সালে উমায়াম্মার সম্পর্কে লিখেছিলেন। তার ব্যক্তিগত লেখা থেকে জানা যায় যে আটিঙ্গাল সেই সময়ে প্রায় ৩০,০০ লোকের বিশাল সৈন্যবাহিনী গচ্ছিত রাখতে সক্ষম ছিল। রানী উমায়াম্মা ১৯৬৮ সালে ভ্যালিয়াথুরায় তার শেষ নিঃশ্বাস ত্যাগ করেন। Papers and articles. "Holding Kings to Ransom – Royal Women in Matrilineal Kerala": Manu S. Pillai (2015) A. Sreedhara Menon. "Kerala History and its Makers" DC Books (Kottayam) 2016 Markus P. M. Vink. "Encounters on the Opposite Coast: The Dutch East India Company and the Nayaka State of Madurai in the Seventeenth Century" (2015) BRILL Lakshi Raghunandan. "The Life and Times of Maharani Setu Lakshmi Bayi, the Last Queen of Travancore". Maharani Setu Lakshmi Memorial Charitable Trust. Bangalore (1995) K. V. Krishna Ayyar. "A Short History of Kerala" (1966) . Pai and Company (Cochin) India
হোসে পিয়েন্দিবেনে

হোসে মিগেল পিয়েন্দিবেনে ফেরারি (স্পেনীয়: José Piendibene, স্পেনীয় উচ্চারণ: [xosˈe pjˌendiβˈene]; ৫ জুন ১৮৯০ – ১২ নভেম্বর ১৯৬৯; হোসে পিয়েন্দিবেনে নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পেনিয়ারোল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। পিয়েন্দিবেনে ১৯০৯ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৩ সাল পর্যন্ত তিনি সর্বমোট ৪৩ ম্যাচে ২২টি গোল করেছিলেন। তিনি উরুগুয়ের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯২০ এবং ১৯২১) অংশগ্রহণ করেছিলেন, যার মধ্যে, ১৯১৬, ১৯১৭ এবং ১৯২০ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন। পিয়েন্দিবেনে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন। হোসে মিগেল পিয়েন্দিবেনে ফেরারি ১৮৯০ সালের ৫ই জুন তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৯ সালের ১২ই নভেম্বর তারিখে, উরুগুয়েতে ৭৯ বছর বয়সে তিনি মৃত্যুবরণ করেছেন। "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। RSSSF (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।  "Uruguay - Squad" [উরুগুয়ে - দল]। worldfootball.net (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।  ট্রান্সফারমার্কেটে {{ট্রান্সফারমার্কেট খেলোয়াড়}} আইডি অনুপস্থিত এবং উইকিউপাত্তে নেই। {{ওয়ার্ল্ডফুটবল.নেট}} আইডি অনুপস্থিত এবং উইকিউপাত্তে নেই। ন্যাশনাল-ফুটবল-টিমস.কমে হোসে পিয়েন্দিবেনে (ইংরেজি)
যমুনা ঢাকি (টেলিভিশন ধারাবাহিক)

যমুনা ঢাকি হলো একটি ২০২০ ভারতীয় বাংলা ভাষার রোমান্টিক থ্রিলার ড্রামা টেলিভিশন ধারাবাহিক যা ১৩ জুলাই ২০২০-এ জি বাংলায় সম্প্রচারিত হয়েছিল। এটি সম্প্রচারিত হওয়ার আগে ডিজিটাল প্ল্যাটফর্ম জি৫-এও উপলব্ধ ছিল। এটি প্রযোজনা করেছেন ব্লুজ প্রোডাকশনের স্নেহাশিষ চক্রবর্তী। প্রায় ২ বছর সফলভাবে চালানোর পর, এটি ১ জুলাই ২০২২-এ শেষ হয়। এই ধারাবাহিক যমুনা নামের একটি মেয়ের গল্প বর্ণনা করে, যে তার বাবার হয়ে ঢাক বাজাতে রায়ের প্রাসাদে যায়। যমুনা একজন ঢাক বাদক হিসাবে তার বাবার অবস্থান নিতে বাধ্য হয়। যখন তিনি একটি অভিজাত পরিবারে বিয়ে করেন, তখন তিনি তার ব্যক্তিগত এবং পেশাগত জীবনে ভারসাম্য বজায় রাখতে সংগ্রাম করেন। রুবেল দাস - সঙ্গীত রায় শ্বেতা ভট্টাচার্য - যমুনা রায়/জ্যোতি সেন দেবযানী চট্টোপাধ্যায় - অনুরাধা রায় কৌশিক ব্যানার্জি - কেদার রায় কাঞ্চনা মৈত্র - রাগিনী সায়ন্তনী মজুমদার - রুমনি অনন্যা বিশ্বাস - তাথোই রায় সুশোভন সোনু রায় - প্রতিবেশী/কেদার রায়ের প্রতিবেশী ইন্দ্রাক্ষী দে - আর্যা চৌধুরী মাহি কর - কৃষ্ণা/যমুনার বোন পায়েল সরকার - শ্রী রায় জুঁই সরকার - রাজন্যা "Sweta Bhattacharya-Rubel Das to pair up for upcoming TV show 'Jamuna Dhaki'"। The Times of India। আইএসএসএন 0971-8257। সংগ্রহের তারিখ ২০২৩-০৩-২৮।  "Tale of an ordinary girl rewriting conventions: 'Jomuna Dhaki' launches on Zee Bangla"। Zee News (ইংরেজি ভাষায়)। সংগ্রহের তারিখ ২০২৩-০৩-২৮।  "Jamuna Dhaki: With the entry of Tathoi, here is what might happen next - Zee5 News"। ZEE5 (ইংরেজি ভাষায়)। ২০২১-০৪-২২। সংগ্রহের তারিখ ২০২৩-০৩-২৮।  "সঙ্গীতকে বিয়ে করে যমুনার জীবনে বেড়েছে সমস্যা, এরপর আর কী কী ঘটবে?"। bengali.abplive.com। ২০২০-০৯-২৩। সংগ্রহের তারিখ ২০২৩-০৩-২৮।  "Actress Anannya Biswas joins the cast of 'Jamuna Dhaki'"। The Times of India। আইএসএসএন 0971-8257। সংগ্রহের তারিখ ২০২৩-০৩-২৮।  "वेस्टर्न डांसर के रूप में करियर की शुरुआत, सपना पूरा करने किए दो साल बर्बाद"। www.enavabharat.com। সংগ্রহের তারিখ ২০২৩-০৩-২৮।
চালতার টক

ওউ খাট্টা ( ওড়িয়া: ଔ ଖଟା ) বা চালতার টক হল একটি মিষ্টি এবং টক চাটনি বা মোরব্বা যা বিশেষ পদ্ধতিতে গুড়ের মধ্যে ওউ বা চালতা দিয়ে তৈরি করা হয়। এটি ভারতের ওড়িশা রাজ্যের খাদ্য। এছাড়া পশ্চিমবঙ্গে বসবাসকারী উৎকল ব্রাহ্মণদের মধ্যেও চালতা টক খাদ্য হিসেবে ব্যবহৃত হয়। বেশিরভাগই বর্ষা-পরবর্তী মৌসুমে এই চাটনি খাওয়া হয়। কখনও কখনও ওড়িশার স্থানীয় ডাল বা ডালমায় ওউ বা চালতা যোগ করা হয়। চালতা একটি ভিটামিন সি সমৃদ্ধ সব্জী। ওড়িয়া ভাষায় চালতাকে ওউ বলে ডাকা হয়। চালতা বা ওউ দিয়ে এই চাটনি তৈরী হয় তাই এর স্থানীয় নাম ওউ খাট্টা। জনপ্রিয় ওড়িয়া কিংবদন্তি অনুসারে ওউ বা চালতা গাছ শুধুমাত্র স্বর্গে পাওয়া যেত। দেবী পার্বতী পানের লতা এবং ওউ গাছকে পৃথিবীতে নিয়ে আসেন ও তারপর থেকে এই গাছের ফলন হয়। এটি একটি টক স্বাদের ফল। তাই একে সুস্বাদু করে তুলতে একে গুড় বা চিনি দিয়ে রান্না করা হয়। যারা চিনি পছন্দ করেন না তারা এটিকে টক সরিষা এবং রসুন বাটা দিয়ে সাথে লাল মরিচের গুঁড়ো দিয়ে রান্না করেন। চালতার চাটনি বা ওউ খাট্টা প্রস্তুত করতে হলে প্রথমে চালতা ভালভাবে পরিষ্কার করে শুকিয়ে নিতে হয়। তারপর চালতার সমস্ত পাপড়ি কেটে ফেলতে হয়। এই পাপড়িগুলি কিছুটা পিচ্ছিল তাই সাবধানে না কাটলে হাত কেটে যাওয়ার সম্ভাবনা থাকে। প্রতিটি পাপড়ির উভয় দিক থেকে বাইরের খোসা ছাড়িয়ে নিতে হয়। তারপর উল্লম্বভাবে প্রতিটি খোসা ছাড়ানো পাপড়ি আঙুলের আকারের টুকরো করে কেটে নিতে হবে। তারপর কাটা ওউ, ২ কাপ জল, লবণ, ১/৪ চা চামচ হলুদ গুঁড়া একটি পাত্রে মিশিয়ে মাঝারি আঁচে ওউ টুকরাগুলি ভালভাবে সেদ্ধ হওয়া পর্যন্ত ফুটতে দিতে হবে। ওউ সেদ্ধ হয়ে গেলে আগুন নিভিয়ে রান্না করা সমস্ত ওউয়ের টুকরো সংগ্রহ করে একপাশে রাখতে হবে। এরপর অন্য একটি প্যানে তেল গরম করতে হবে ও তাতে জিরা, সরিষা যোগ করতে হবে। জিরা ও সরিষা বীজ গরম তেলে ফাটতে শুরু করবে। এরপর কারি পাতা, কষা আদা ও লাল মরিচ দিয়ে কয়েক সেকেন্ডের জন্য ভাজতে হবে। এবার রান্না করা ওউ টুকরো, গুড় বা চিনি, ১/৪ চা চামচ হলুদ গুঁড়া, লবণ দিয়ে সবকিছু ভালো করে মেশাতে হবে। গুড় বা চিনি গলতে শুরু করবে আর মাঝে মাঝে নাড়া দিতে হবে। এরপর কোড়ানো নারকেল ও ১ কাপ জল মিশিয়ে দ্রুত নেড়ে দিতে হবে ও ১০ মিনিট অপেক্ষা করতে হবে। চাটনী ঘন না হওয়া পর্যন্ত রান্না করতে হবে। এরপর আঁচ বন্ধ করে কিছু ভাজা লাল লঙ্কা-জিরার গুঁড়া ছিটিয়ে দিতে হবে। সবকিছু হয়ে যাওয়ার পর চাটনীটি ভালভাবে নেড়ে নিতে হবে। ভাপানো ভাতের সাথে এই ওউ খাট্টা বা চালতার টক পরিবেশন করা যায়। "Meetha Oou Khatta, Sweet Elephant Apple Relish"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কানুন (আইন)

কানুন হল একটি আরবি শব্দ, যা মুসলিম সার্বভৌমদের দ্বারা প্রতিষ্ঠিত আইনকে বোঝায়, বিশেষ করে অটোমান সুলতানদের দ্বারা প্রবর্তিত প্রশাসনিক, অর্থনৈতিক এবং ফৌজদারি আইনের সংস্থা। এটি শরীয়তের সাথে বিপরীতে ব্যবহৃত হয়, যা মুসলিম আইনবিদদের দ্বারা ব্যাখ্যা করা আইনের অংশ। এভাবে এটি প্রায়শই "বংশীয় আইন" হিসাবে অনুবাদ করা হয়।
দই বেগুন

দহি বাইগানা বা দই বেগুন হল একটি সুপ্রসিদ্ধ ওড়িয়া খাবার যা বিশেষ করে উৎসবের সময় দই (দই) এবং বেগুন একসাথে মিশিয়ে তৈরি করা হয়। এই খাবারটি পেঁয়াজ এবং রসুন ব্যবহার না করেই তৈরি করা যেতে পারে, বিশেষ করে যখন কিছু শুভ উৎসবে এই রান্না করা হয়, তখন এতে পেঁয়াজ এবং রসুন যোগ করার অনুমতি দেওয়া হয় না। এই রান্নাটি উড়িষ্যার রন্ধনশৈলীর অন্তর্গত একটি সুস্বাদু ও জনপ্রিয় খাবার। উড়ীষ্যার অন্যান্য খাবারের মতোই এই রান্নার খ্যাতি উড়িষ্যা জেলার সীমানার বাইরে পৌছে গেছে। প্রতিবেশি রাজ্য পশ্চিমবঙ্গেও এই পদটি কোথাও কোথাও রান্না করা হয়। বেগুন এবং দই ছাড়াও, কেউ উদ্ভিজ্জ তেল বা ঘি, সরিষার বীজ, জিরা ( জিরা ), মেথি বীজ ( মেথি ), মৌরি বীজ ( পান মহুরি ), শুকনো লঙ্কা ( সুখিলা লঙ্কা মারিচা ), কারি পাতা ( ভ্রুশঙ্গ পাত্র ) ইত্যাদি উপাদান এই রান্নায় ব্যবহার করতে পারেন। মৌরি, আদা, কাঁচা মরিচ, লবণ ও চিনি এই রান্নার মশলা হিসাবে ব্যবহার হয়। কাশ্মীরি রন্ধনশৈলীতে দহি বাইগানার কিছু ভিন্ন প্রকরনের রন্ধন প্রক্রিয়া দেখা যা।য় কারণ কাশ্মীরি সংস্করণের থালায় মশলা বাটা এবং প্রচুর লংকা গুঁড়া যোগ করা হয় যা ওড়িয়া রন্ধন শৈলীর থেকে অনেক ভিন্ন। কাশ্মীরি রন্ধনশৈলীতে দই বেগুনের রং ঠিক হলুদ সাদা হয়না। বরং এই প্রকার দই বেগুনের কিছুটা সোনালি বর্ন থাকে। Classic Cooking of Orissa। Allied Publishers। ২৫ জুলাই ২০১০। পৃষ্ঠা 3–। আইএসবিএন 978-81-8424-584-4। সংগ্রহের তারিখ ১৬ মে ২০১২।  Charmaine Solomon (১৫ এপ্রিল ২০০৬)। The Complete Asian Cookbook। Tuttle Publishing। পৃষ্ঠা 79–। আইএসবিএন 978-0-8048-3757-6। সংগ্রহের তারিখ ১৬ মে ২০১২।
কাটিয়া ইদা কোয়েলহো

কাটিয়া ইদা কোয়েলহো, যিনি কাটিয়া কোয়েলহো নামে বেশি পরিচিত (জন্ম ১৩ই আগস্ট ১৯৯৯), তিনি হলেন গোয়ার একজন ভারতীয় পেশাদার উইন্ডসার্ফার (বায়ু চালিত জল ক্রীড়া খেলোয়াড়)। তিনি একজন ডিজাইনার এবং চিত্রকরও। কোয়েলহো বর্তমানে ভারতের একমাত্র মহিলা আইকিউফয়েলার (ওয়ার্ল্ড সেলিং দ্বারা নির্বাচিত একটি উইন্ডসার্ফিং বিভাগ)। তিনি ২০২২ সালের জুলাই মাসে, থাইল্যান্ডের পাটায়াতে আন্তর্জাতিক উইন্ডসার্ফিং কাপে আইকিউফয়েল পদক জিতেছেন, এই পদক জেতার ক্ষেত্রে তিনি হলেন প্রথম ভারতীয়। ইদা কোয়েলহো ১৯৯৯ সালের ১৩ আগস্ট, গোয়ার কাটিয়াতে জন্মগ্রহণ করেছিলেন, তাঁর পিতা হলেন ভারতের প্রাক্তন জাতীয় উইন্ডসার্ফিং চ্যাম্পিয়ন ডোনাল্ড কোয়েলহো। তিনি ওয়াটার অ্যান্ড বিচ স্পোর্টস প্রমোশন ফোরামের সহযোগিতায় গোয়ায় দ্য গোয়া বিচ স্পোর্টস একাডেমির (জিবিএসএ) উইন্ডসার্ফিং চালু করেছিলেন। ইদার ভাই ডেইন এডগার অ্যাগনেলো কোয়েলহো ও একজন উইন্ডসার্ফিং চ্যাম্পিয়ন। একসাথে তাঁদের বলা হয় কোয়েলহো ভাইবোন। ইদা ১১ বছর বয়সে উইন্ডসার্ফিং শুরু করেন। তিনি ১৪ বছর বয়সে ২০১৪ গ্রীষ্মকালীন যুব অলিম্পিকে প্রতিদ্বন্দ্বিতা করেন। তাঁর পুরস্কারের মধ্যে রয়েছে ১০টি জাতীয় স্বর্ণপদক, এবং ২০১৫ সালে টেকনো এশিয়ান ওপেন চ্যাম্পিয়নশিপে ২টি ব্রোঞ্জ। তিনি ২০১৮ এশিয়ান গেমস মিক্সড আরএস: ওয়ান-এ তাঁর ভাই ডেইন এডগার অ্যাগনেলো কোয়েলহোর সঙ্গে টিম ইন্ডিয়া হিসেবে ভারতের প্রতিনিধিত্ব করেছেন। ২০২২ সালের জুলাই মাসে, থাইল্যান্ডের পাটায়ায়, ইদা আন্তর্জাতিক উইন্ডসার্ফিং কাপে ভারতের প্রতিনিধিত্ব করেন - এবং দ্বিতীয় স্থান অর্জন করেন। তিনি প্রথম ভারতীয় হিসেবে আইকিউফয়েল মেডেল জেতেন। "Olympedia – Katya Ida Coelho"।  "Katya Coelho: 'Being on water gives me a sense of freedom, gliding over the waves and feeling the breeze brush by makes me feel wholesome'"। www.fistosports.com (ইংরেজি ভাষায়)। ২০২২-০৫-১০। ২০২৩-০১-৩১ তারিখে মূল থেকে আর্কাইভ করা। সংগ্রহের তারিখ ২০২২-০৭-২৪।  "Goa's Katya Coelho becomes the first Indian to win an IQ Foil medal at the International windsurfing cup"। Ingoa (ইংরেজি ভাষায়)। সংগ্রহের তারিখ ২০২২-০৭-২৪।  "The surf's always up for this family"।  "Asian Games 2018: Sailing, Mixed RS One, Day 9, Latest Updates & Results"।  "The Coelhos and a wind of change | Goa News - Times of India"। The Times of India।  "Indian sailing team left high and dry"।  "GBSA's Wind Surfing training Camp for youngsters from 1st to 30th April at Goa"।  "Olympic Council of Asia"। ২৮ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২৩।  "Katya takes lead over Rhea"।  "Katya Coelho | Windsurfer | Simply Sport | Prudent | 300422"।  "Katya Coelho: 'Being on water gives me a sense of freedom, gliding over the waves and feeling the breeze brush by makes me feel wholesome'"। ১০ মে ২০২২। ৩১ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২৩।  "Windsurfer Katya gets Nanjing berth | More sports News - Times of India"। The Times of India (ইংরেজি ভাষায়)। এপ্রিল ৭, ২০১৪। সংগ্রহের তারিখ ২০২২-০৭-২৪।  "Day thirteen: India results"। ৩১ আগস্ট ২০১৮।  "Asian Games 2018 Day 7: Indians in action today"। The Hindu। ২৪ আগস্ট ২০১৮।  ইন্সটাগ্রামে কাটিয়া ইদা কোয়েলহো
শৌভিক দে সরকার

শৌভিক দে সরকার হলেন বিশ শতকের নব্বই দশকের ভারতীয় বাঙালি কবি, সাহিত্যিক ও অনুবাদক। তিনি তেলেগু সাহিত্যিক ওয়াই বি সত্যনারায়ণের মাই ফাদার বালাইয়া নামের এক দলিত পরিবারের আত্মকথা-আমার বাবা বালাইয়া বাংলায় অনুবাদের জন্য ২০২২ খ্রিস্টাব্দে সাহিত্য অকাদেমি পুরস্কার লাভ করেন। শৌভিকের ছোটবেলা কেটেছে রেলওয়ে টাউনশিপ। তিনি আলিপুরদুয়ারের গোবিন্দ হাই স্কুলের শিক্ষক। ইংরাজী বিষয়ে শিক্ষকতার পাশাপাশি নিয়মিত সাহিত্যচর্চা করেন তিনি। মূলত মৌলিক কবিতা ও অনুবাদ সাহিত্যের প্রতি তার প্রবল আকর্ষণ। শৌভিক দে সরকারের প্রথম কাব্যগ্রন্থ - শীত ও বয়সন্ধির হাসপাতাল প্রকাশিত হয় ১৯৯৫ খ্রিস্টাব্দে। ২০১৩ খ্রিস্টাব্দে প্রকাশিত হয় দখলসূত্র জলপাইগুড়ি হতে প্রকাশিত এখন বাংলা কবিতার কাগজ উদ্যোগে। তার রচিত মৌলিক কাব্যগ্রন্থ ও অনূদিত উল্লেখযোগ্য গ্রন্থ গুলি হল- কাব্যগ্রন্থ— একটি মৃদু লাল রেখা যাত্রাবাড়ি দখলসূত্র (২০১৩) অনুগত বাফার ছায়াজোত অনুবাদ— আলবানিয়ার গুরুত্বপূর্ণ কবি আলিয়া ভেলাজ-এর কবিতা রবের্তো বোলানিওর কবিতা খুলিও কোর্তাস্যার -এর কবিতা রুদ্রমূর্তি চেরান'-এর কবিতা নামদেও ধাসাল'-এর কবিতা সদত হসন মন্টো'র ‘স্যাম চাচাকে লেখা চিঠি’ খুতুত ফেদেরিকো গারসিয়া লোরকার নাটক বেরনার্দা আলবার বাড়ি আমার বাবা বালাইয়া (২০২০) ডুয়ার্সের বহুভাষাভাষী মানুষজনের মিশ্র সংস্কৃতির মধ্যে থেকেও শৌভিক দে সরকার উত্তরবঙ্গে বাংলা সাহিত্যচর্চায় নিয়োজিত আছেন। পত্রপত্রিকার প্রকাশনায় ও বইমেলা সংগঠনের কাজেও যুক্ত থেকে তিনি সাহিত্য সমাবেশ বা উৎসবে নিয়মিতই অংশ নেন। তিনি ২০১৩ খ্রিস্টাব্দে সাহিত্য অকাদেমির 'ইয়ং রাইটার্স মিট' অংশগ্রহণ করেন। ২০১৬ খ্রিস্টাব্দে অংশ নেন 'অনুবাদ-ট্রানশ্লেশন ফেস্টাভ্যাল'-এ। ২০১৯ খ্রিস্টাব্দে 'সঙ্গম হাউস ইন্টারন্যাশনাল রাইটার্স রেসিডেন্সি' সহ বেশ কিছু জাতীয় ও আন্তর্জাতিক সাহিত্য উৎসব ও রেসিডেন্সিতে যোগ দিয়েছেন। কবিতা পাক্ষিক পুরস্কার (২০০৫ ) মল্লার সম্মান (২০১৭) ভাষানগর-মল্লিকা সেনগুপ্ত পুরস্কার (২০১৯) সাহিত্য অকাদেমি পুরস্কার (২০২২) - তেলেগু সাহিত্যিক ওয়াই বি সত্যনারায়ণের ২০১১ খ্রিস্টাব্দে প্রকাশিত মাই ফাদার বালাইয়া নামের এক দলিত পরিবারের আত্মকথা- আমার বাবা বালাইয়া বাংলায় অনুবাদের জন্য পশ্চিমবঙ্গ বাংলা আকাদেমির লীলা রায় সাহিত্য পুরস্কার (২০২৩) - রবের্তো বোলানিওর অনুবাদ গ্রন্থ “ফোনকল ও অন্যান্য গল্প”-এর জন্য। (২০২৩) আলিয়া ভেলাজ-এর কবিতা। শৌভিক দে সরকার কর্তৃক অনূদিত। খড়িমাটি। পৃষ্ঠা লেখক পরিচিতি। আইএসবিএন 978-98-4934-290-8।  "সাহিত্য অ্যাকাডেমি পুরস্কার পাচ্ছেন শৌভিক দে সরকার"। সংগ্রহের তারিখ ২০২৩-০৩-২৮।  "সংস্কৃতি যেখানে যেমন"। সংগ্রহের তারিখ ২০২৩-০৩-২৮।  "স্প্যানিশ সাহিত্যের অনুবাদের স্বীকৃতি, অ্যাকাডেমি পুরস্কার পেলেন আলিপুরদুয়ারের শিক্ষক"। সংগ্রহের তারিখ ২০২৩-০৩-২৮।
পবিত্র সরকার

ড.পবিত্র সরকার (জন্ম: ২৮ মার্চ, ১৯৩৭) একজন ভারতীয় বাঙালি ভাষাতাত্ত্বিক পণ্ডিত, সাহিত্যিক, নাট্যসমালোচক, শিক্ষাবিদ ও গবেষক। বিভিন্ন বিষয়ে মননশীল প্রবন্ধ রচনার খ্যাতিমান ব্যক্তিত্ব। শিশুসাহিত্যিক, রবীন্দ্র সংগীত শিল্পী ও নাট্যব্যক্তিত্ব হিসাবেও সুপরিচিত তিনি গদ্য রচনার জন্য ২০০০ খ্রিস্টাব্দে পশ্চিমবঙ্গ বাংলা আকাদেমি প্রদত্ত বিদ্যাসাগর পুরস্কার, জাতীয় সংহতির জন্য ইন্দিরা গান্ধী অ্যাওয়ার্ড ফর ন্যাশনাল ইন্টিগ্রেশন লাভ করেন। এছাড়াও ২০১৯ খ্রিস্টাব্দে জাপানের তৃতীয় সর্বোচ্চ নাগরিক সম্মান 'দ্য অর্ডার অফ দ্য রাইজিং সান', 'গোল্ড অ্যান্ড সিলভার রেজ' শিরোপায় সম্মানিত হন। অধ্যপক ড. পবিত্র সরকারের জন্ম ১৯৩৭ খ্রিস্টাব্দের ২৮ মার্চ ব্রিটিশ ভারতের অধুনা বাংলাদেশের তৎকালীন ঢাকা জেলার ধামরাই গ্রামে। স্বাধীনতা লাভ ও দেশভাগের পর ১৯৪৭ খ্রিস্টাব্দে ছিন্নমূল হয়ে কলকাতায় আসেন। উচ্চ শিক্ষা কলকাতা শহরেই। তিনি কলকাতা বিশ্ববিদ্যালয়ের অন্যতম মেধাবী ও সেরা শিক্ষার্থী ছিলেন। তিনি স্নাতক ও স্নাতকোত্তর উভয় পরীক্ষায় সর্বোচ্চ স্থান অর্জন করেন। স্নাতকোত্তর ডিগ্রি লাভের পর কিছুদিন তিনি কলকাতার বঙ্গবাসী কলেজে শিক্ষকতা করেন। পরে ১৯৬৩ খ্রিস্টাব্দ হতে ১৯৬৯ খ্রিস্টাব্দ পর্যন্ত তিনি যাদবপুর বিশ্ববিদ্যালয়ে প্রভাষক পদে অধ্যাপনা করেন। ১৯৬৯ খ্রিস্টাব্দে বিশ্ববিদ্যালয়ের ফুলব্রাইট স্কলারশিপ নিয়ে মার্কিন যুক্তরাষ্ট্রে যান। শিকাগো বিশ্ববিদ্যালয়ের স্নাতকোত্তর ডিগ্রি লাভের পর ভাষাবিজ্ঞানের উপর গবেষণা করে পিএইচডি ডিগ্রি অর্জন করেন। শেষের দুবছর ১৯৭৫ খ্রিস্টাব্দ পর্যন্ত তিনি মিনেসোটা বিশ্ববিদ্যালয়ে অধ্যাপনা করেন। দেশে ফিরে পুনরায় যাদবপুর বিশ্ববিদ্যালয়ে যোগ দেন। পদোন্নতির পর তিনি ১৯৯০ খ্রিস্টাব্দ হতে টানা সাত বৎসর রবীন্দ্রভারতী বিশ্ববিদ্যালয়ের উপাচার্য পদে ছিলেন। পরবর্তীতে তিনি ওয়েস্ট বেঙ্গল স্টেট কাউন্সিল অফ হায়ার এডুকেশন তথা পশ্চিমবঙ্গ উচ্চ শিক্ষা সংসদের সহ-সভাপতি হন। ২০০৩ খ্রিস্টাব্দে অবসর গ্রহণ করেন। অধ্যাপক সরকার বাংলা ও ইংরেজিতে শতাধিক গ্রন্থ রচনা করেছেন। তিনি দেশের বিভিন্ন সাহিত্য ও সংস্কৃতির প্রতিষ্ঠানের সঙ্গে ঘনিষ্ঠভাবে যুক্ত আছেন। শিশিরকুমার দাশ (২০১৯)। সংসদ বাংলা সাহিত্যসঙ্গী। সাহিত্য সংসদ, কলকাতা। পৃষ্ঠা ১২৩। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "পবিত্র সরকারকে তৃতীয় সর্বোচ্চ নাগরিক সম্মান জাপানের"। সংগ্রহের তারিখ ২০২৩-০৪-০৪।  "পবিত্র সরকার"। সংগ্রহের তারিখ ২০২৩-০৪-০৫।  "From the desk of the President-About Dr Pabitra Sarkar"। সংগ্রহের তারিখ ২০২৩-০৩-৩১।
অনিতা দেবী

অনিতা দেবী (জন্ম ১৬ই এপ্রিল ১৯৮৪) পালওয়াল, হরিয়ানার একজন ভারতীয় ক্রীড়া শ্যুটার। ২০১১ থেকে ২০১৯ সাল পর্যন্ত, তিনি জাতীয় পর্যায়ে বেশ কিছু পদক জিতেছিলেন, তার মধ্যে আছে ২০১৩ সালে বার্ষিক জাতীয় লোডা চ্যাম্পিয়নশিপে সোনার লোডা জয়। এছাড়াও ২০১৬ সালে হ্যানোভারে অনুষ্ঠিত আন্তর্জাতিকে অনিতা ১০ মিটার এয়ার পিস্তল (দলগত ইভেন্ট) জিতেছিলেন এবং ২৫ মিটার এয়ার পিস্তলে (দলগত ইভেন্ট) একটি ব্রোঞ্জ জিতেছিলেন। তিনি হরিয়ানা পুলিশে হেড কনস্টেবল হিসেবে কর্মরত। অনিতার জন্ম হরিয়ানার পালওয়াল জেলার লালপড়া গ্রামে। তাঁর বাবা একজন কুস্তিগির হওয়ায়, তাঁকে একই খেলায় এগিয়ে নিয়ে যেতে চেয়েছিলেন। কিন্তু অনিতা কুস্তিতে আগ্রহী ছিলেন না। ২০০৮ সালে, অনিতা হরিয়ানা পুলিশে কনস্টেবল হিসেবে যোগদান করেন। এর পর অনিতার শ্যুটিংয়ে আগ্রহ তৈরি হয়। শ্যুটিং অনুশীলনের জন্য অনিতাকে তাঁর বিভাগ থেকে বিশেষ অনুমতি নিতে হয়েছিল। তিনি কুরুক্ষেত্রের গুরুকুল রেঞ্জে প্রশিক্ষণ শুরু করেন। ২০১৩ সালে, তিনি অল ইন্ডিয়া পুলিশ চ্যাম্পিয়নশিপে তিনটি স্বর্ণপদক জিতেছিলেন। খেলতে গিয়ে পুলিশের কাজ থেকে দূরে থাকার কারণে, তিনি পুলিশে বিভাগীয় চাপের সম্মুখীন হতে শুরু করেন। শ্যুটিং এবং চাকরির মধ্যে যে কোন একটিকে বেছে নেওয়ার জন্য তাঁর ওপর চাপ সৃষ্টি হয়। তিনি পদত্যাগ করার এবং খেলা চালিয়ে যাওয়ার সিদ্ধান্ত নিয়েছিলেন। তবে হরিয়ানা পুলিশ তাঁর পদত্যাগ প্রত্যাখ্যান গ্রহণ করেনি। দেবী ২০১১ থেকে ২০১৯ সাল পর্যন্ত জাতীয় স্তরে পদক জিতেছেন। ২০১৩ সালের জাতীয় শ্যুটিং চ্যাম্পিয়নশিপে ২৫ মিটার এয়ার পিস্তল ইভেন্টে স্বর্ণপদক। ২০১৫ সালের জাতীয় গেমসে রৌপ্য পদক। ২০১৬ সালে, হ্যানোভারে আন্তর্জাতিক শ্যুটিং প্রতিযোগিতায় ১০ মিটার এয়ার পিস্তল দলগত ইভেন্টে রৌপ্য পদক। ২০১৬ সালে, হ্যানোভারে আন্তর্জাতিক শ্যুটিং প্রতিযোগিতায় ২৫ মিটার এয়ার পিস্তল দলগত ইভেন্টে ব্রোঞ্জ পদক। "अनीता देवी: पुलिस कॉन्स्टेबल बनने से लेकर मेडल जीतने तक का सफ़र"। BBC News हिंदी (হিন্দি ভাষায়)। সংগ্রহের তারিখ ২০২১-০২-১৭।  Srinivasan, Kamesh (২০১৩-১২-১৭)। "Anita Devi rules star-studded sports pistol event"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-০২-১৮।  "25m Pistol Women 12.05.2016 Hannover" (পিডিএফ)। International Shooting Sport Federation। ১২ মে ২০১৬। সংগ্রহের তারিখ ১৮ ফেব্রুয়ারি ২০২১।  "10m Pistol Women 11.05.2016 Hannover" (পিডিএফ)। International Shooting Sport Federation। ১১ মে ২০১৬। সংগ্রহের তারিখ ১৮ ফেব্রুয়ারি ২০২১।  উদ্ধৃতি ত্রুটি: <ref> ট্যাগ বৈধ নয়; bbc.com নামের সূত্রটির জন্য কোন লেখা প্রদান করা হয়নি Padmadeo, Vinayak (১৮ ডিসেম্বর ২০১৩)। "Anita, Dharmendra make it a day for rookies"। The Indian Express। সংগ্রহের তারিখ ২০২২-১০-০৮।
সিনসিনাটি মাস্টার্স

সিনসিনাটি মাস্টার্স (Cincinnati Masters) মার্কিন যুক্তরাষ্ট্রের ওহাইও অঙ্গরাজ্যের সিনসিনাটিতে অনুষ্ঠিত একটি টেনিস প্রতিযোগিতা। এটি ১৮৯৯ সালের ১৮ই সেপ্টেম্বর প্রথম অনুষ্ঠিত হয়। বর্তমানে এটি পেশাদার টেনিস মরশুমে মাস্টার্স মর্যাদাপ্রাপ্ত একটি প্রতিযোগিতা।
ভারতের দ্রুতগামী বাস পরিবহন ব্যবস্থাগুলির তালিকা

দ্রুতগামী বাস পরিবহন ব্যবস্থা হল এক বাসভিত্তিক পরিবহন ব্যবস্থা, যা সাধারণ বাস ব্যবস্থার তুলনায় উন্নত হয়। ভারতে এরকম বহু দ্রুতগামী বাস পরিবহন ব্যবস্থা বর্তমান।   অনুমোদিত   অনুমোদিত নয় মেট্রো নিও (ইংরেজি: Metro Neo) হল একধরনের দ্রুতগামী বাস পরিবহন ব্যবস্থা যেখানে বিদ্যুৎ সরবরাহের জন্য ট্রলিবাসের মত ওভারহেড লাইন ব্যবহৃত হয়, কিন্তু এটি ট্রলিবাসের তুলনায় উচ্চ ক্ষমতাসম্পন্ন।   অনুমোদিত  প্রস্তাবিত ভারতের পরিবহন ব্যবস্থা ভারতের পৌর রেল পরিবহন ব্যবস্থা দ্রুতগামী বাস পরিবহন ব্যবস্থাগুলির তালিকা "फ्यूचर ट्रैक:सिटी ट्रांसपोर्ट के लिए वर्ष 2030 तक 11 रूट पर बीआरटीएस चलेगी, इसके बाद मिल सकेगी मेट्रो"।  "Guwahati to get metro rail and feeder Bus Rapid Transit System"। The Economic Times। ১১ জানু ২০১৩। সংগ্রহের তারিখ ১২ জুলাই ২০১৫।  "Dismantling Of Delhi's BRT Corridor Begins"। NDTV। NDTV। সংগ্রহের তারিখ ৯ নভেম্বর ২০১৭।  "Electric coaches, buses to ply on same lane in Nashik - Times of India"। The Times of India। সংগ্রহের তারিখ ১১ মার্চ ২০১৯।  "Nashik Metro: Two lines with 30 stations approved"। mint (ইংরেজি ভাষায়)। ২০১৯-০৮-২৯। সংগ্রহের তারিখ ২০২১-০৭-১৭।  "Pune likely to get a Neo Metro; how this rapid transit system is different from Metro rail? - Times Now news"। Times Now News (ইংরেজি ভাষায়)। সংগ্রহের তারিখ ২৬ সেপ্টেম্বর ২০২২।  Ravikumar, S.T. (১২ আগস্ট ২০২১)। "Metro Neo in Mysuru"। Star of Mysore। সংগ্রহের তারিখ ২০২২-০১-২৬।  "Union UD Secy assures Metro Neo project in Ranchi"। Daily Pioneer। ৬ ফেব্রুয়ারি ২০২১।  "Union UD Secy assures Metro Neo project in Ranchi"। metrorailnews। ২৮ জুন ২০২১।  Bandyopadhyay, Krishnendu (জানুয়ারি ১০, ২০২২)। "trolley: Kol's Defunct Tram Tracks May Be Revived For Trolley Buses"। The Times of India (ইংরেজি ভাষায়)। সংগ্রহের তারিখ ২০২২-০৩-২৩।  "Times of India"।  "Dehradun Metro: 22.42 km Length, 25 Elevated Stations"। The New Indian। ২৯ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Uttarakhand Metro project information, tenders, stations, routes and updates"। Urban Transport News। ২৪ এপ্রিল ২০২১। ২৯ সেপ্টেম্বর ২০২২ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২৩।  "UKMRC Submits DPR of ₹1,663 crore metro neo project for Uttarakhand."। Urban Transport News। ৮ জুন ২০২১।
বিউটি লাচ্ছি ও ফালুদা

বিউটি লাচ্ছি ও ফালুদা হলো একটি দোকান। এটি ব্রিটিশ ভারতের বেঙ্গল প্রেসিডেন্সির ঢাকায় (বর্তমানে ঢাকা, বাংলাদেশ) ১৫ জুন ১৯২২ সালে প্রতিষ্ঠিত হয়েছিলো। আবদুল আজিজ লাচ্ছি ও লেবুর শরবত বিক্রির উদ্দেশ্যে এটি খুলেছিলেন। ১৯২২ সালে বিউটি লাচ্ছি ও ফালুদা প্রতিষ্ঠিত হয়। ভারত বিভাজনের পর আবদুল আজিজ প্রতিষ্ঠাতা হিসেবে ঢাকার ৩০/১ জনসন রোডে অস্থায়ী দোকানটি স্থানান্তর করেন। প্রতিষ্ঠাতার মৃত্যুর পর তার পুত্র মোহাম্মদ আবদুল গাফফার পরবর্তী মালিক হন। ২০০০ সালে ফালুদা ও পাঁচ বছর পরে আরও কিছু খাবার যুক্ত করা হয়। মোহাম্মদ আবদুল গাফফারের পর তার দুই ছেলে মোহাম্মদ মানিক হোসেন ও জাবেদ হোসেন মালিক হয়। কোভিড-১৯ মহামারীর কারণে, বিউটি লাচ্ছি ও ফালুদা ২৬ মার্চ ২০২০ তারিখে বন্ধ হয়ে যায়। এরপর জুন মাসে এটি চালু হলেও গ্রাহকের অভাবে আবার বন্ধ হয়ে যায়। এরপর সেপ্টেম্বরের দিকে পুনরায় খুলে দেওয়া হয়। জনসন রোডে অবস্থিত এর আসল দোকানের সাথে নাজিরাবাজার ও লালবাগ থানায় তারা আরও দুটি শাখা খুলেছিলো। বর্তমানে শুধুমাত্র জনসন রোড ও নাজিরাবাজারের শাখাটি খোলা আছে। এটি মিষ্টি লাচ্ছি, লবণাক্ত লাচ্ছি, ফালুদা ও লেবুর শরবত সহ পাঁচটি খাবার বিক্রি করে। এর লেবুর শরবত হলো দোকানের সবচেয়ে জনপ্রিয় পণ্য, এটি লেবু, বরফ, চিনি ও লবণ দিয়ে তৈরি করা হয়। এর নাজিরাবাজার শাখায় বিরিয়ানি বিক্রি করা হয়ে থাকে। লাচ্ছি তৈরির প্রস্তুতি নাজিরাবাজার শাখায় পরিবেশনের জন্য রাখা গ্লাস বিরিয়ানি লেবুর শরবত "100 years of 'Beauty Lassi'"। বিডিনিউজ২৪.কম (ইংরেজি ভাষায়)। ৯ এপ্রিল ২০২২। সংগ্রহের তারিখ ৬ মার্চ ২০২৩।  "Old Dhaka and Beauty Lassi"। ডেইলি সান (ইংরেজি ভাষায়)। ১৪ এপ্রিল ২০১৬। সংগ্রহের তারিখ ৬ মার্চ ২০২১।  লিপি, সাকিবুন্নাহার (৪ মে ২০২২)। "৩ প্রজন্মের বিউটি লাচ্ছির ১০০ বছর"। বিডিনিউজ২৪.কম। ২৮ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৬ মার্চ ২০২৩।  রৌদ্র, আশিফ আহমেদ (১৫ নভেম্বর ২০২১)। "Beauty Lassi: A legacy of taste"। দ্য ডেইলি স্টার। সংগ্রহের তারিখ ৬ মার্চ ২০২৩।  "৯৫ বছরে পুরান ঢাকার ঐতিহ্যবাহী 'বিউটি লাচ্ছি'"। কালের কণ্ঠ। ২৬ এপ্রিল ২০১৭। সংগ্রহের তারিখ ৬ মার্চ ২০২৩।  সুদীপ, মেহরাবুল ইসলাম (২৮ আগস্ট ২০২১)। "শতবর্ষেও স্বাদে অটুট বিউটি লাচ্ছি"। নিউজবাংলা২৪.কম। সংগ্রহের তারিখ ৬ মার্চ ২০২৩।  রাব্বি, আহমেদ হাশেম (৬ জুলাই ২০১৯)। "Walking down the food lane"। ঢাকা ট্রিবিউন (ইংরেজি ভাষায়)। সংগ্রহের তারিখ ৬ মার্চ ২০২৩।  আহমেদ, শেখ রাফি (১৫ জুন ২০২১)। "Beauty Lassi steps into its 100th year"। দ্য বিজনেস স্ট্যান্ডার্ড (ইংরেজি ভাষায়)। সংগ্রহের তারিখ ৬ মার্চ ২০২২।